b'\n_START_ARTICLE_\nSlovenska polka in val\xc4\x8dek\n_START_SECTION_\nVoditelji\n_START_PARAGRAPH_\nV zgodovini festivala Slovenska polka in val\xc4\x8dek se je zvrstilo veliko razli\xc4\x8dnih voditeljev, nekateri so prireditev odvodili ve\xc4\x8dkrat. Med njimi so bili: Barbara Novljan, Franc Pestotnik, Smilja Baranja, Petra Debelak, Jo\xc5\xbee Gali\xc4\x8d, Natalija Verboten, Andrej Hofer, Maja \xc5\xa0umej, Braco Koren, Boris Kopitar, Magdalena Kropiunig, Matej Recer, Lu\xc4\x8dka Po\xc4\x8dkaj in Nata\xc5\xa1a Ti\xc4\x8d Ralijan. Festival od leta 2015 vodita voditelja oddaje Slovenski pozdrav, Bla\xc5\xbe \xc5\xa0vab (\xc4\x8dlan ansambla Modrijani) in Darja Gaj\xc5\xa1ek (\xc4\x8dlanica ansambla \xc5\xa0trajk).\n_START_SECTION_\nPrizori\xc5\xa1\xc4\x8da\n_START_PARAGRAPH_\nFestival Slovenska polka in val\xc4\x8dek se je nekaj let prirejal v Ljubljani, v Studiu 1 Televizije Slovenija je dolga leta gostoval do leta 2009. Leto pozneje se je odvil v Marmorni dvorani Gospodarskega razstavi\xc5\xa1\xc4\x8da, leta 2011 pa se je vrnil v Studio 1. Leta 2012 se je odvil v Domu kulture Velenje. Festival 2013/2014 je bil izveden na Avsenikovi doma\xc4\x8diji na Begunjah na Gorenjskem, festivali 2015, 2016 in 2017 pa v Ve\xc4\x8dnamenski \xc5\xa1portni dvorani Pod\xc4\x8detrtek. Festival 2019 je bil organiziran v Poletnem gledali\xc5\xa1\xc4\x8du Studenec.'